
Ministru kabineta sēdes protokollēmums

Informatīvais ziņojums "Par izdevumu pārstrukturizēšanu vakcinācijas pret Covid-19 pakalpojuma pieejamības nodrošināšanai"

· 1. Pieņemt zināšanai iesniegto informatīvo ziņojumu.
· 2. Atļaut Veselības ministrijai (Nacionālajam veselības dienestam) sadarbībā ar pašvaldībām un vakcinācijas pakalpojuma sniedzējiem organizēt vienas dienas izbraukuma vakcināciju.
· 3. Šī protokollēmuma 2. punktā vienas dienas izbraukuma vakcinācijas izdevumus segs budžeta resora "74. Gadskārtējā valsts budžeta izpildes procesā pārdalāmais finansējums" valsts budžeta programmas 12.00.00 "Finansējums veselības jomas pasākumiem Covid-19 infekcijas izplatības ierobežošanai"" piešķirto līdzekļu ietvaros.
· 4. Veselības ministrija normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektus par apropriācijas pārdali no budžeta resora “74.Gadskārtējā valsts budžeta izpildes procesā pārdalāmais finansējums” programmas 12.00.00 “Finansējums veselības jomas pasākumiem Covid-19 infekcijas izplatības ierobežošanai” atbilstoši faktiski nepieciešamajam apmēram.

